সিআইডির বিশেষ সুপার মোল্যা নজরুল ইসলাম আজ সোমবার সিআইডি কার্যালয়ের এক সংবাদ সম্মেলনে মোহাম্মদ আছেম ও তাঁর সহযোগীদের ব্যাংক অ্যাকাউন্ট থেকে শতকোটি টাকা লেনদেনের তথ্য প্রকাশ করেন। তিনি জানান, আছেম ও তাঁর সহযোগীরা বিদেশে যেতে চান—এমন লোকজনকে নৌকায় করে প্রথমে মিয়ানমার ও পরে থাইল্যান্ডে নিয়ে যেতেন। তারপর থাইল্যান্ডে আটকে রেখে পাচারের শিকার লোকজনের মাধ্যমে তাঁদের পরিবারের কাছ থেকে টাকা আদায় করতেন। এই টাকা লেনদেন হয়েছে ব্যাংক অ্যাকাউন্টের মাধ্যমে।